Kuantana

Kuantana (malajiešu: Kuantan) ir pilsēta Malaizijā, Pahanas štata galvaspilsēta un lielākā apdzīvotā vieta. Pilsēta atrodas Rietummalaizijas austrumos Dienvidķīnas jūras krasta 250 km no valsts galvaspilsētas Kualalumpuras. Vēsture Sena apdzīvotā vieta, kas pastāvējusi kopš 11. gadsimta. Mūsdienu apdzīvotā vieta radusies ap 1851. gadu kā Kampungteruntumas (Kampung Teruntum) zvejnieku ciems. Sakarā ar augošo zelta ieguvi Pahanas tālaika galvaspilsētas Kualalipisas apkārtnē un alvas ieguvi Pahanas ziemeļos šeit ieradās daudz ķīniešu kalnraču, līdz ar ko Kuantana attīstījās kā osta un tirdzniecības centrs. Apkārtnē tika ierīkotas kaučuka plantācijas, kurām piesaistīja indiešu strādniekus. Kuantana par sultanāta galvaspilsētu kļuva 1955. gadā, bet 2021. gadā tai piešķīra lielpilsētas statusu. Atsauces Ārējās saites Vikikrātuvē par šo tēmu ir pieejami multivides faili. Skatīt: Kuantana. Encyclopædia Britannica raksts (angliski)